text: রাজধানীতে ঢিলেঢালা ২য় দিনের লকডাউন: মানুষের উপস্থিতি চোখে পড়ার মতো | নিরাপদ নিউজ
  বগুড়ায় করোনায় আরও ১ জনের মৃত্যু
  প্রকাশিত হয়েছে: এপ্রিল ৬, ২০২১, ১:০৪ অপরাহ্ণ
  মঙ্গলবার (৬ এপ্রিল) লকডাউনের দ্বিতীয় দিনে রাজধানীর প্রধান সড়কগুলোতে চোখে পড়েনি বাস। এদিকে গণপরিবহন সংকটে ভোগান্তির সম্মুখীন হয়েছেন বিভিন্ন কাজে বের হওয়া মানুষ। রিকশা, সিএনজি, মোটরসাইকেল কিংবা ব্যক্তিগত গাড়িই তাদের শেষ ভরসা। রাজধানীর টেকনিক্যাল, কল্যানপুর, শ্যামলী, আগারগাঁও, শেওড়াপাড়া, ফার্মগেট, রাজাবাজার, কাওরানবাজার, মতিঝিল, কাকরাইল, পল্টন, শাহবাগ এলাকার সড়ক ঘুরে দেখা যায়, রাস্তার পাশেই পরিবহনের জন্য অপেক্ষা করছে অফিসগামী মানুষ।
  সড়কে বাস না থাকলেও অন্যান্য যান চলাচল ছিল চোখে পড়ার মতো। এর মধ্যে ব্যক্তিগত গাড়ি, রিকশা, সিএনজি, মোটরসাইকেলের উপস্থিতি অন্যান্য দিনের মতো। ফলে রাজধানীর কোনো কোনো জায়গায় স্বাভাবিক সময়ের মতোই ট্রাফিক সামাল দিতে হচ্ছে পুলিশ সদস্যদের। এমনকি কিছু সিগনালে ছোটখাটো যানজটও দেখা গেছে। এমন চিত্র চোখে পড়েছে রাজধানীর বিজয় স্মরণী, চন্দ্রিমা উদ্যান, কাওরানবাজারে।